b'\n_START_ARTICLE_\nDorasque\n_START_PARAGRAPH_\nDorasque (Dorasco, Dorask, Dorace), pleme ili skupina plemena ameri\xc4\x8dkih Indijanaca, \xc5\xa1ire skupine Dorasque-Guaymi, velika porodica Chibchan, koji su obitavali na podru\xc4\x8dju prevlake Srednje Amerike u Panami i Kostariki. U Dorasque pripadaju Dorasque vlastiti, Burica, Changuena ili Changuina, Chumulu i Gualaca. Srodni su im Duy i Guaymi. Pravi Dorasque su \xc5\xbeivjeli na sjeverozapadu Paname na atlantskoj obali izme\xc4\x91u Bahia del Almirante pa do obale Pacifika. Doraski su kao narod nestali do 1950. Na temelju intervjua jedne starije \xc5\xbeene iz plemena Dorasque, koju je ispitivala Beatriz Miranda de Cabal nastala je knjiga izdana 1974.'